Sue'ada opudomeytaj huadakda mogkika'po montihuapokika'ne . Kenomeytayo'da e'tihuapoknayo sue'da huadak o̱'e̱ . Ken konig dakhuea' huaka'eri o̱gkika' . Nogomey dakhue' hua̱e̱'eri huadak e̱gka'nayo e'tihuapoknayo kenomeytaj dakhue' hua̱e̱'eria huadak o̱gkika'po on'tihuapokika' . Opudomeytaj huadakda kahue' hua̱e̱'eritaj kenpa'ti tihuapokhue' hua̱e̱'eritaj huadakda ya̱g'kikati' . Kenda e'kika'nayo huadaknanada o̱'e̱ .
